MVM Dome

Az MVM Dome multifunkcionális csarnok Budapest IX. kerületében, a népligeti buszpályaudvar mögötti területen, a Gyáli út és az Üllői út között található. Befogadóképessége sporteseményeken 20 028 fő, melynek köszönhetően Európa legnagyobb befogadóképességű kézilabda-arénája. Építése ún. design & build konstrukcióban készült, gördülő tervezéssel, így bár az építkezés 2019 szeptemberében elindult, 2020 közepéig nem volt végleges a sportcsarnok látványterve. A létesítményt 2021. december 16-án adták át a 2022-es férfi kézilabda-Európa-bajnokság főpróbájának szánt teszteseménnyel, amelyen könnyűzenei koncertet és a magyar kézilabdasport férfi és női játékosainak részvételével gálamérkőzést tartottak. Története 2018 júniusában, amikor Magyarország és Szlovákia elnyerte a rendezést, még a Papp László Budapest Sportaréna szerepelt a pályázati anyagban budapesti helyszínként. 2019 februárjában került először szóba, hogy egy új sportcsarnok épülhet az eseményre, és áprilisra jelölték ki hivatalosan a helyszínt, egy korábbi laktanya helyét. A projekt építésének összege 116 milliárd forint volt a közbeszerzéskor, végül nettó 78,7 (kb. bruttó 100) milliárd forintos szerződés került aláírásra, melybe nem számít bele a telekvásárlásért fizetett 13,6 milliárd forint, valamint az előkészületekre elköltött további 1,7 milliárd forint sem. A tereprendezés után az építkezés 2019. november 29-én indult meg. 2020 júniusára nagyjából elkészült a 8 lépcsőház, és megkezdődött a lelátók szerkezetének építése. 2020 októberében kezdődött a tetőszerkezet építése. 2021 januárjában megindult a jegyértékesítés a 2022-es kézilabda Eb-re. Ekkor kezdődött az új aréna külső burkolatának felhelyezése. Az akkor még névtelen építmény ünnepélyes átadására 2021. december 16-án került sor, az épületet Kocsis Máté, a Magyar Kézilabda-szövetség elnöke, Gulyás Gergely, a Miniszterelnökséget vezető miniszter, Kökény Beatrix, Európa-bajnok, olimpiai és világbajnoki ezüstérmes kézilabdázó, Éles József, magyar világválogatott, KEK-győztes, és EHF-bajnokok ligája döntős kézilabdázó és Faragó Tamás, olimpiai bajnok vízilabdázó avatta fel. A rendezvény Punnany Massif koncerttel és egy 2×15 perces Magyarország–Hungary-gálamérkőzéssel, a közelmúlt legnagyobb alakjainak közreműködésével zárult. 2022 január 4-én bejelentették, hogy a létesítmény neve az MVM Zrt. és a BMSK Zrt. együttműködése alapján MVM Dome lesz. 2022. február 15-től a sportcsarnok vagyonkezelője a Ferencvárosi TC. 2022 februárjától a csarnok üzemeltetését tíz éven át a Sportfive Hungary Kft. végzi. Wayfinding A MVM Dome látogatóirányítási rendszerének tervezése során a Graphasel Design Stúdió célja egy olyan wayfinding koncepció létrehozása volt, amely egyszerre képes kezelni az aréna összetett térszerkezetét és megfelelni a kiemelt biztonsági követelményeknek. A rendszer kialakítása az átláthatóságot és a funkcionalitást helyezi előtérbe, miközben vizuális megjelenésében az MVM Dome kortárs építészeti karakteréhez illeszkedik. A wayfinding rendszer egyik meghatározó eleme a dinamikus méretezés alkalmazása: a navigációs táblákon megjelenő „korongok” méretükkel intuitív módon segítik a tájékozódást — minél nagyobb egy korong, annál közelebb található az adott célpont a látogatóhoz.[1] A visszafogott színhasználat, a letisztult tipográfia és az anyagválasztás révén a rendszer kellően neutrális marad ahhoz, hogy az aréna sokféle rendezvényének arculatához harmonikusan alkalmazkodjon. Megközelítése az M3-as metró Népliget állomása az 1-es és az 1A villamossal gépkocsival (a látogatók részére 800 parkolóhely áll rendelkezésre az őrzött parkolóban) 20 perc alatt a Liszt Ferenc repülőtérről, Az épületbe az Üllői út felől, illetve a parkolóhelyből lehet bejutni. A mellette lévő Népliget autóbusz-állomásra érkező távolsági buszjáratokkal Események Koncertek, rendezvények 2026 Hadházi László, Ráskó Eszter, Kovács András Péter, Kőhalmi Zoltán – január 3. Neoton Família – január 10. Dzsúdló – február 14. Irigy Hónaljmirigy – február 28. PamKutya – március 13., 14., 15., 17., április 10., 11., 13. Kiss Ádám – március 21. Quimby – március 28. V-Tech – április 4. Pentatonix – április 7. Plácido Domingo, Stjepan Hauser, Dimash Qudaibergen világpremier – április 18. Eros Ramazzotti – április 19. 5 Seconds of Summer – április 24. Eric Clapton – május 2. Pogány Induló – május 9. Sting – június 18. Scorpions – június 20. Seal – július 30. RS Event - The Cream – szeptember 26. DJ BoBo – október 3. Péter Bence – október 10. André Rieu – október 16. Hans Zimmer – október 24. Alphaville – október 30. Boris Brejcha – október 31. Thomas Anders – november 14. Sarah Brightman – november 21. Pitbull – november 24. Bryan Adams – december 16. José Carreras – december 20. A mi kis falunk - Falunap koncert – december 22. 2025 Republic – február 1. Manuel – február 15. Bagossy Brothers Company - március 8. Irie Maffia - március 15. NOX - március 22. TNT - március 29. Kökény Attila - április 12. Hair koncert - április 15. Hungarikum Kavalkád, nóta és oprett est - április 20. David Garrett - április 30. Ibiza Symphonica - május 17. Ludovico Einaudi - május 26. Hungária - június 6, 7. Santana - június 11. Kovács Kati - június 13. (Az első magyar énekesnő akinek önálló koncertje volt itt.) Lionel Richie - június 17. Il Divo - június 25. Tom Jones - június 27. Jennifer Lopez - július 20. Robbie Williams - szeptember 12. Presser - október 10, 11. Azahriah - október 17, 18, 19. Calum Scott - október 25. Katy Perry - október 27. The Offspring - október 31. Parkway Drive - november 8. Hans Zimmer - november 12. Il Volo - november 14. Electric Callboy - november 24. André Rieu - november 28, 29. Till Lindemann - december 2. Big Time Rush - december 16. DESH - december 19. Dés–Geszti - december 29. 2024 Cirque du Soleil – február 8–11. Pogány Induló - március 2. James Blunt – március 5. Quimby – március 9. Majka – március 23. Loreena McKennitt – március 24. Depeche Mode – március 26. Carson Coma – április 6. Beton.Hofi – április 13. Slash – április 19. Lara Fabian – április 30. Thirty Seconds to Mars – május 16. Lord of the dance – május 24. Rod Stewart – június 22. Funky Fesztivál – június 27. Il Volo – október 10. Lindsey Stirling-Duality -október 11. Bryan Adams – október 14. Powerwolf Wolfsnächte Tour – október 22. André Rieu – november 9. Andrea Bocelli – november 23, 24. Kispál és a Borz - december 30. 2023 Michael Bublé – február 8. Plácido Domingo – március 4. Bagossy Brothers Company – március 11. $uicideboy$, Germ, Shakewell, Chetta és Ski Mask The Slump God - március 23. Majka – március 25. Roger Waters – április 23. Péter Bence – május 26. Mötley Crüe & Def Leppard – május 29. Tom Jones – július 1. Scott Bradlee's Postmodern Jukebox – október 17. 20 éves a Dumaszínház – november 25. Nagyferó és a Beatrice 45 – december 9. 2022 Hungarian darts show május 17. Enrique Iglesias – június 12. Egri csillagok október 20 Volbeat – november 5. Budafoki Dohnányi Zenekar december 28. Sportesemények 2022-es férfi kézilabda-Európa-bajnokság (2022. január 13–30.) Női EHF-bajnokok ligája négyes döntője 2022-től 2027-ig Eurovit hokitavasz 2023. május 3–9. Hungarian Darts Trophy 2023. szeptember 22–24. Superenduro GP of Hungary – 2024. február 3. Harlem Globetrotters – 2024. március 6. Magyarország – Kanada jégkorongmérkőzés – 2024. május 7. Superenduro magyar nagydíj – 2025. február 8. Night of the jump, motocross – 2025. október 4. Jövőbeli események Hungarian Darts Trophy – 2026. Augusztus 28–30. Hunrox – 2026. Szeptember 19. 2027-es női kézilabda-világbajnokság Jegyzetek További információk A Multifunkcionális Sportcsarnok honlapja a kivitelező Market Zrt. oldalán